**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 10. 10. 2018 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **uložila sankciu – pokutu 1 000 eur** vysielateľoviMARKÍZA – SLOVAKIA, spol. s r.o. (programová služba DAJTO) za porušenie § 16 ods. 3 písm. l) v súvislosti s tým, že nedodal Rade na jej vyžiadanie súvislý záznam vysielania programu *Tango a Cash* zo dňa 30. 3. 2018;
* **uložila sankciu – upozornenie na porušenie zákona** vysielateľoviRADIO ONE, s.r.o. (programová služba Radio One) v súvislosti s tým, že v dňoch 19. 1., 3. 7. a 15. 8. 2018 nevyužíval frekvenciu 89,7 MHz Zvolen na účely, na ktoré mu bola pridelená;
* **začala správne konanie** voči vysielateľovi MAC TV s.r.o. (programová služba JOJ, JOJ PLUS) vo veci možného porušenia § 36 ods. 2 ZVR (vysielací čas vyhradený reklamným šotom) v súvislosti s tým, že dňa 15. 7. 2018 v čase od 21:00 do 22:00 a od 22:00 do 23:00 hod. (JOJ PLUS) a dňa 17. 7. 2018 v čase od 21:00 do 22:00, dňa 16. 8. 2018 v čase od 20:00 do 21:00 hod. (JOJ) mohlo dôjsť k odvysielaniu reklamných a telenákupných šotov v časovom rozsahu vyššom ako 12 minút;
* **uznala za neopodstatnené 10** sťažností resp. ich častí.

Všetky uznesenia prijaté dňa 10. 10. 2018 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Michelčíková, PhD.

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: [lucia.michelcikova@rvr.sk](mailto:lucia.michelcikova@rvr.sk)